Έχετε ακούσει ποτέ το ανέκδοτο που λέει ότι ο θηλασμός είναι δωρεάν;
(Γέλια)
Ναι, είναι αρκετά αστείο,
διότι είναι δωρεάν μόνο αν δεν εκτιμούμε τον χρόνο και την ενέργεια των γυναικών.
Οποιαδήποτε μητέρα μπορεί να σας πει πόσο χρόνο και ενέργεια χρειάζεται
για να υγροποιήσει το σώμα της
-να ρευστοποιηθεί κυριολεκτικά η ίδια -
(Γέλια)
καθώς ταΐζει τον πολύτιμο αυτό μικρό κανίβαλο.
(Γέλια)
Το γάλα είναι ο λόγος που θηλάζουν τα θηλαστικά.
Στο κρατικό Πανεπιστήμιο της Αριζόνα,
στο Εργαστήριο Συγκριτικής Γαλουχίας,
αναλύω τη σύνθεση του μητρικού γάλακτος
για να κατανοήσω την πολυπλοκότητά του
και το πώς επηρεάζει την ανάπτυξη των βρεφών.
Το σημαντικότερο πράγμα που έχω μάθει
είναι ότι δεν κάνουμε αρκετά για να στηρίξουμε τις μητέρες και τα μωρά.
Όταν απογοητεύουμε τις μητέρες και τα μωρά,
απογοητεύουμε και όποιον αγαπά τις μητέρες και τα μωρά.
Τους πατέρες, τους συντρόφους, τους παππούδες, τις θείες,
τους φίλους και συγγενείς που αποτελούν τους ανθρώπινους κοινωνικούς μας δεσμούς.
Ήρθε η ώρα να εγκαταλείψουμε τις απλές λύσεις και τα απλά συνθήματα,
και να αντιμετωπίσουμε τα λεπτά ζητήματα.
Ήμουν πολύ τυχερή
που ήρθα αντιμέτωπη απευθείας με τα λεπτά αυτά ζητήματα από πολύ νωρίς,
στην πρώτη μου συνέντευξη με μια δημοσιογράφο,
όταν με ρώτησε:
«Πόσο καιρό πρέπει μια μητέρα να θηλάζει το μωρό της;»
Και ήταν ακριβώς αυτή η λέξη «πρέπει» που με αποσβόλωσε.
Γιατί ποτέ δεν θα έλεγα σε μια γυναίκα τι «πρέπει» να κάνει με το σώμα της.
Τα μωρά επιβιώνουν και μεγαλώνουν,
διότι το μητρικό γάλα είναι τροφή, φάρμακο και σήμα.
Για τα νεογέννητα μωρά,
το μητρικό γάλα είναι μια πλήρης διατροφή,
που παρέχει όλα τα συστατικά για την ανάπτυξή τους,
που πλάθει τον εγκέφαλό τους
και τροφοδοτεί τη δραστηριότητά τους.
Επίσης, το μητρικό γάλα θρέφει τα μικρόβια
που εγκαθίστανται στον εντερικό σωλήνα των νεογνών.
Οι μητέρες δεν τρώνε μόνο για δύο,
τρώνε για δύο τρισεκατομμύρια.
Το γάλα προσφέρει ανοσοποιητικούς παράγοντες
που βοηθούν στην καταπολέμηση των παθογόνων
και το μητρικό γάλα προσφέρει ορμόνες, που σηματοδοτούν στο σώμα του νεογνού.
Ωστόσο, τις τελευταίες δεκαετίες
καταλήξαμε να θεωρούμε το γάλα ως κάτι δεδομένο.
Έχουμε πάψει να δεχόμαστε ορισμένα πράγματα ως αγνά και φυσικά.
Αρχίσαμε να θεωρούμε το γάλα
ως τυποποιημένο, ομογενοποιημένο, παστεριωμένο,
συσκευασμένο, σε σκόνη, σε διάφορες γεύσεις και σκευάσματα.
Εγκαταλείψαμε το γάλα της ανθρώπινης καλοσύνης
και στρέψαμε τις προτεραιότητές μας προς άλλες κατευθύνσεις.
Στο Εθνικό Ινστιτούτο Υγείας,
στην Ουάσινγκτον,
είναι η Εθνική Βιβλιοθήκη Ιατρικής,
στην οποία υπάρχουν 25 εκατομμύρια άρθρα,
αστείρευτες πηγές γνώσεων των βιολογικών επιστημών και της βιοϊατρικής έρευνας.
Όταν κάνουμε αναζήτηση με λέξεις-κλειδιά σε αυτή τη βάση δεδομένων,
ανακαλύπτουμε σχεδόν ένα εκατομμύριο άρθρα για την εγκυμοσύνη,
αλλά αρκετά λιγότερα σχετικά με το μητρικό γάλα και τον θηλασμό.
Όταν εστιάζουμε στον αριθμό των άρθρων που εξετάζουν αποκλειστικά το μητρικό γάλα,
παρατηρούμε ότι ξέρουμε πολλά περισσότερα για τον καφέ, το κρασί και τις ντομάτες.
(Γέλια).
Γνωρίζουμε δύο φορές περισσότερα για τη στυτική δυσλειτουργία.
(Γέλια)
Φυσικά, δεν λέω να μην έχουμε γνώσεις σε αυτά τα θέματα.
Ως επιστήμονας θεωρώ ότι πρέπει να έχουμε γνώσεις σε όλα.
Αλλά το ότι έχουμε τόσο λιγότερες γνώσεις
(Γέλια)
για το μητρικό γάλα,
το πρώτο πόσιμο υγρό που ένα νεογνό θηλαστικό καταναλώνει,
θα πρέπει να μας εξοργίζει.
Παγκοσμίως, 9 στις 10 γυναίκες θα κάνει τουλάχιστον ένα παιδί στη ζωή της.
Αυτό σημαίνει ότι περίπου 130 εκατομμύρια μωρά γεννιούνται κάθε χρόνο.
Αυτές οι μητέρες και τα μωρά τους αξίζουν τις καλύτερες επιστημονικές παροχές.
Πρόσφατες έρευνες καταδεικνύουν ότι το γάλα όχι απλώς αναπτύσσει το σώμα,
αλλά τροφοδοτεί τη συμπεριφορά και καθορίζει τη νευρολογική ανάπτυξη.
Το 2015, ερευνητές ανακάλυψαν
ότι η ανάμειξη μητρικού γάλακτος και βρεφικού σάλιου
-συγκεκριμένα του βρεφικού σάλιου-
προκαλεί μια χημική αντίδραση, που παράγει υπεροξείδιο του υδρογόνου,
που εξουδετερώνει τα βακτήρια του σταφυλόκοκκου και της σαλμονέλας.
Από τη μελέτη ανθρώπων και άλλων θηλαστικών,
αρχίζουμε να κατανοούμε ότι η βιολογική σύσταση του γάλακτος
μπορεί να είναι διαφορετική ανάλογα με το αν προορίζεται για υιούς ή κόρες.
Όταν καταφεύγουμε σε δότη γάλακτος στην Εντατική Μονάδα Νοσηλείας Νεογνών,
ή στο γάλα σε σκόνη στα ράφια καταστημάτων,
η προσέγγιση σε κάθε περίπτωση είναι σχεδόν ενιαία.
Δεν λαμβάνουμε υπόψιν τους πιθανούς διαφορετικούς ρυθμούς
ή τρόπους ανάπτυξης μεταξύ αγοριών και κοριτσιών,
καθώς και το ότι το γάλα μπορεί να έχει σχέση με αυτό.
Οι μητέρες έχουν λάβει το μήνυμα
και η συντριπτική πλειονότητα αυτών προτίθενται να θηλάσουν.
Ωστόσο, ένας μεγάλος αριθμός αυτών δεν τα καταφέρνει.
Αυτό δεν οφείλεται σε δική τους αποτυχία,
αλλά σε δική μας.
Κοινές ιατρικές καταστάσεις όπως η παχυσαρκία, οι ενδοκρινικές διαταραχές,
η καισαρική τομή και οι πρόωροι τοκετοί
μπορούν να ανακόψουν τη βασική φυσιολογία του θηλασμού.
Και πολλές γυναίκες δεν λαμβάνουν κατάλληλη κλινική υποστήριξη.
Είκοσι πέντε χρόνια πριν,
η Παγκόσμια Οργάνωση Υγείας και η UNICEF όρισαν κριτήρια
ώστε τα νοσοκομεία να θεωρούνται φιλικά προς τα βρέφη,
ώστε να παρέχουν το βέλτιστο επίπεδο υποστήριξης στον δεσμό μητέρας-βρέφους
και στη βρεφική διατροφή.
Σήμερα στις Ηνωμένες Πολιτείες, μόνο ένα στα πέντε βρέφη
γεννιέται σε ένα νοσοκομείο φιλικό προς τα βρέφη.
Αυτό είναι ένα πρόβλημα,
καθώς οι μητέρες μπορεί να αντιμετωπίσουν πολλά προβλήματα
στα λεπτά, ώρες, ημέρες και εβδομάδες του θηλασμού.
Μπορεί να αντιμετωπίσουν δυσκολίες με το σωστό πιάσιμο της θηλής, τον πόνο,
το αντανακλαστικό καθόδου του γάλακτος
και αντιλήψεις για την ποσότητα του γάλακτος.
Αυτές οι μητέρες αξίζουν εξειδικευμένο ιατρικό προσωπικό,
που γνωρίζει αυτές τις διαδικασίες.
Μητέρες επικοινωνούν τηλεφωνικώς μαζί μου καθώς αντιμετωπίζουν αυτές τις δυσκολίες,
αναφωνώντας με τρεμάμενη φωνή.
«Δεν πιάνει.
Είναι κάτι, που εκ φύσεως θα έπρεπε να μπορώ να κάνω.
Γιατί δεν πιάνει;»
Ωστόσο, το γεγονός ότι κάτι είναι εξελικτικά αρχαίο
δεν σημαίνει απαραίτητα ότι είναι εύκολο ή ότι είμαστε αυτόματα καλοί σε αυτό.
Ξέρετε τι άλλο είναι εξελικτικά αρχαίο;
(Γέλια).
Το σεξ.
Και κανείς δεν περιμένει από εμάς να είμαστε καλοί σε αυτό εξαρχής.
(Γέλια).
Οι κλινικοί γιατροί παρέχουν μια ποιοτικώς ισότιμη ιατρική φροντίδα
όταν λαμβάνουν συνεχή επιμόρφωση
για την καλύτερη δυνατή υποστήριξη του θηλασμού.
Και για να επιτύχουμε τη συνεχή αυτή επιμόρφωση,
θα πρέπει να την συνδέουμε με τις πιο πρόσφατες έρευνες
στον τομέα τόσο των βιολογικών όσο και των κοινωνικών επιστημών.
Διότι πρέπει να αναγνωρίσουμε
ότι πολύ συχνά
ιστορικά τραύματα και σιωπηρές προκαταλήψεις
μπαίνουν ανάμεσα σε μια νέα μητέρα και τον κλινικό γιατρό της.
Το σώμα είναι πολιτικό.
Εάν η υποστήριξή μας προς τον θηλασμό δεν είναι διατομεακή,
τότε δεν είναι αρκετά καλή.
Και για τις μαμάδες που πρέπει να επιστρέψουν στη δουλειά,
επειδή χώρες όπως οι Ηνωμένες Πολιτείες δεν παρέχουν αμειβόμενη γονική άδεια,
ίσως να πρέπει να επιστρέψουν ακόμα και μέσα σε λίγες μέρες μετά τον τοκετό.
Πώς βελτιστοποιούμε την υγεία της μητέρας και του βρέφους
μόνο με το να ενημερώνουμε τις μητέρες για το μητρικό γάλα
και χωρίς να παρέχουμε τη θεσμική στήριξη
που διευκολύνει αυτόν τον δεσμό μητέρας-βρέφους
και υποστηρίζει τον θηλασμό;
Η απάντηση είναι ότι έτσι δεν μπορούμε να επιτύχουμε τη βελτιστοποίηση.
Απευθύνομαι σε εσάς, στους νομοθέτες,
και στους ψηφοφόρους που τους ψηφίζουν.
Στους δημιουργούς θέσεων εργασίας και στις μονάδες συλλογικών διαπραγματεύσεων,
στους εργαζόμενους και στους μετόχους.
Όλοι έχουμε μερίδιο στη δημόσια υγεία της κοινότητας μας,
και όλοι έχουμε έναν ρόλο να παίξουμε προς την επίτευξή της.
Το μητρικό γάλα είναι ένα κομμάτι στη βελτίωση της ανθρώπινης υγείας.
Στη ΜΕΝΝ, όταν τα βρέφη γεννιούνται πρόωρα ή άρρωστα ή τραυματισμένα,
το γάλα ή τα βιοδραστικά συστατικά του γάλακτος μπορεί να είναι καθοριστικά.
Σε περιβάλλοντα ή οικολογικά συστήματα,
ή κοινότητες με μεγάλο κίνδυνο εμφάνισης λοιμωδών νοσημάτων,
το μητρικό γάλα μπορεί να προσφέρει απίστευτη προστασία.
Σε περιπτώσεις έκτακτης ανάγκης όπως καταιγίδων και σεισμών
όταν υπάρχει διακοπή ηλεκτρικού ρεύματος,
όταν το ασφαλές πόσιμο νερό δεν είναι διαθέσιμο,
το μητρικό γάλα μπορεί να κρατήσει τα βρέφη ταϊσμένα και ενυδατωμένα.
Και στα πλαίσια ανθρωπιστικών κρίσεων,
όπως η φυγή των Σύριων μητέρων από τις ζώνες πολέμου,
οι μικρότερες σταγόνες προφυλάσσουν τα βρέφη από τις παγκόσμιες προκλήσεις.
Αλλά η κατανόηση της σημασίας του μητρικού γάλακτος
δεν περιλαμβάνει μόνο την ενημέρωση των μητέρων και των φορέων χάραξης πολιτικής.
Πρέπει, επίσης, να γνωρίζουμε τι είναι σημαντικό στο μητρικό γάλα,
έτσι ώστε να παρέχουμε καλύτερο γάλα σε σκόνη
σε μαμάδες που δεν μπορούν ή δεν θηλάζουν για οποιονδήποτε λόγο.
Μπορούμε όλοι μας να προσφέρουμε καλύτερη υποστήριξη
σε όλες τις γυναίκες που μεγαλώνουν τα παιδιά τους
με διάφορους τρόπους.
Καθώς οι γυναίκες ανά τον κόσμο αγωνίζονται
για την επίτευξη πολιτικής, κοινωνικής και οικονομικής ισότητας,
πρέπει να επαναπροσδιορίσουμε τη μητρότητα
όχι ως την κεντρική, βασική πλευρά της γυναικείας φύσης,
αλλά ως μία από τις πολλές πιθανές πτυχές
που καταδεικνύουν το μεγαλείο των γυναικών.
Ήρθε πια η ώρα.
(Χειροκρότημα)